[{"text_idx": "#000002", "text": "Mae\u2019r Gymdeithas yn trefnu penwythnos o drafod a chymdeithasu o 6.00, nos Wener, 31 Mawrth i amser cinio, dydd Sul, 2 Ebrill eleni."}, {"text_idx": "#000003", "text": "Bydd trafodaethau amrywiol yn digwydd ar y nos Wener a\u2019r bore Sul yn y Byncws, ond byddwn yn symud i Neuadd Llanrhystud ar y dydd Sadwrn ar gyfer digwyddiad agored o dan y teitl \u2018Grym, Gweithredu, Gobaith: diwrnod o ddigwyddiadau gan Gymdeithas yr Iaith sy\u2019n edrych ymlaen at y Gymru Rydd Werdd Gymraeg\u2019 ac yn cynnwys sesiynau ar:"}, {"text_idx": "#000004", "text": "maniffesto\u2019r Gymdeithas ac ymateb i\u2019r Cyfrifiad\ngwerthuso\u2019n hawliau iaith a thrafod camau nesaf ein hymgyrchu"}, {"text_idx": "#000005", "text": "Dyma gyfle arbennig i gyfrannu at waith y Gymdeithas a thrafod sut mae symud ymlaen yn dilyn canlyniadau\u2019r Cyfrifiad diweddar. Cyfle hefyd i gymdeithasu a ddod i adnabod eich cyd-ymgyrchwyr yn well."}, {"text_idx": "#000006", "text": "Cynigir y penwythnos i aelodau\u2019r Gymdeithas am bris gostyngol: \u00a320 am y penwythnos cyfan (croesawn unrhyw gyfraniadau ychwanegol yn o\u0302l eich gallu). Mae\u2019r pris yn cynnwys gwely a brecwast \u2013 byddwch chi\u2019n gyfrifol am bob pryd arall. Nid ydym am rwystro unrhyw aelod rhag fynychu\u2019r penwythnos, felly os nad ydych yn gallu fforddio\u2019r swm hwn, mae croeso i chi fynychu am ddim. Mae croeso hefyd i chi fynychu heb aros ond gofynnir i chi dal archebu lle er mwyn i ni wybod faint o bobl i ddisgwyl."}, {"text_idx": "#000008", "text": "Y dyddiad cau ar gyfer archebu lle ar y penwythnos (gyda neu heb lety) yw dydd Iau, 23 Mawrth."}, {"text_idx": "#000013", "text": "Ymaelodwch a\u0302\u2019r Gymdeithas i wneud gwahaniaeth i\u2019r Gymraeg, nawr. Gallwch ymaelodi am gyn lleied a\u0302 \u00a31 y mis."}, {"text_idx": "#000014", "text": "Cymdeithas o bobl sy\u2019n gweithredu\u2019n ddi-drais dros y Gymraeg a chymunedau Cymru fel rhan o\u2019r chwyldro rhyngwladol dros hawliau a rhyddid."}]